
പാഠം അവതരിപ്പിക്കൽ
തുടക്കം
ഒരു സഭയായി ആരാധനയ്ക്കു കൂടുമ്പോൾ ആളുകൾ എന്തു ചെയ്യുന്നു? സാധ്യമായ ഉത്തരങ്ങൾ: അവർ ദൈവത്തിനു സ്തുതിഗീതങ്ങൾ പാടുന്നു.
അവർ ദൈവവചനം വായിക്കുകയും കേൾക്കുകയും ചെയ്യുന്നു.
അവർ വിശുദ്ധ കർത്തൃമേശയിൽ പങ്കെടുക്കുന്നു.
അവർ ഞായറാഴ്ച സ്കൂൾ, സ്ത്രീ സമാജ യോഗങ്ങൾ മുതലായവയിൽ പങ്കെടുക്കുന്നു.
പാഠത്തിലെ പ്രധാന ആശയങ്ങൾ
1.	ചിത്രം 3 കാണിക്കുക. താഴെപ്പറയുന്നതുപോലുള്ള ചോദ്യങ്ങൾ ചോദിച്ച് പാഠം 3 അവലോകനം ചെയ്യുക: ചോദ്യം: ആരാണു പ്രസംഗിച്ചത്?
ഉത്തരം: പത്രൊസ്.
ചോദ്യം: യേശുവിനെക്കുറിച്ചുള്ള സന്ദേശം അവൻ പങ്കുവച്ചപ്പോൾ എന്തു സംഭവിച്ചു?
ഉത്തരം: 3 000 പേർ രക്ഷിക്കപ്പെട്ടു. മനഃപാഠ വാക്യം പറഞ്ഞതുപോലെ അവർ ചെയ്തു.
പാഠം 3-ലെ മനഃപാഠ വാക്യമായ അപ്പൊ. പ്രവൃത്തികൾ 2:38 അവലോകനം ചെയ്യുക.
2.	ചിത്രം 4 കാണിക്കുക. പുതിയ ക്രിസ്തീയ സമൂഹത്തിൽ പത്രൊസും മറ്റ് അപ്പൊസ്തലന്മാരും ചെയ്ത ചില കാര്യങ്ങൾ ഈ ചിത്രം നമുക്കു കാണിച്ചുതരുന്നു. ഈ ആദ്യസഭയിൽ എന്താണു സംഭവിച്ചത്? അവർ ഒരു വലിയ കുടുംബമായി, ദൈവത്തിന്റെ കുടുംബമായി, ജീവിച്ചു (2:44). ഇതായിരുന്നു സഭയുടെ തുടക്കം. ചിത്രങ്ങൾ ഓരോന്നായി ചർച്ച ചെയ്യുക.
3.	ആദ്യസഭയിലെ വിശ്വാസികൾ അപ്പൊസ്തലന്മാരിൽനിന്ന് രക്ഷകനെക്കുറിച്ചു പഠിച്ചു. യേശുവിനെക്കുറിച്ച് പഴയനിയമം എന്തു പറയുന്നുവെന്ന് അവർ നോക്കി. (പുതിയനിയമം അന്ന് എഴുതപ്പെട്ടിരുന്നില്ല.) പാടാനും പ്രാർത്ഥിക്കാനും അവർ എല്ലാ ദിവസവും ദൈവാലയത്തിൽ കൂടിവന്നു (2:42, 46-47a).
4.	ആ ആദ്യ ക്രിസ്ത്യാനികൾ പരസ്പരം സഹായിച്ചു. ആരോഗ്യമുള്ളവർ രോഗികളെയും വൃദ്ധരെയും പരിപാലിച്ചു. ധാരാളം ഉള്ളവർ ആവശ്യക്കാർക്കു കൊടുത്തു. അവർ എല്ലാം പങ്കുവച്ചു (2:44-45).
5.	അവർ ഒരുമിച്ച് തങ്ങളുടെ വീടുകളിൽ ഭക്ഷണം കഴിച്ചു. തങ്ങൾക്കു രക്ഷ നേടിത്തന്ന കർത്താവിന്റെ കഷ്ടപ്പാടും മരണവും ഓർക്കുന്നതിനായി അവർ കൂട്ടായ്മയിൽ അപ്പവും വീഞ്ഞും കഴിച്ചു (2:46).
6.	സ്നേഹമുള്ള സമൂഹമായുള്ള അവരുടെ ജീവിതം മറ്റുള്ളവരെ അവരോടു ചേരാൻ ആഗ്രഹിപ്പിച്ചു. അപ്പൊസ്തലന്മാർ ചെയ്ത അത്ഭുതങ്ങൾ കണ്ടും ആളുകൾ അത്ഭുതപ്പെട്ടു. ഫലമായി യേശുക്രിസ്തുവിൽ വിശ്വസിക്കുന്നവരുടെ എണ്ണം വർദ്ധിച്ചുകൊണ്ടിരുന്നു (2:43, 47).
കഥയോടുള്ള നമ്മുടെ പ്രതികരണം
ആദ്യത്തെ ക്രിസ്തീയ സഭയുടെ ഏതെങ്കിലും പ്രവർത്തനങ്ങൾ നാം നിർത്തിക്കളഞ്ഞിട്ടുണ്ടോ? മനഃപാഠ വാക്യത്തിന്റെ അർത്ഥത്തെക്കുറിച്ചും ആദിമസഭയുടെ മാതൃക നമുക്ക് എങ്ങനെ പിന്തുടരാമെന്നതിനെക്കുറിച്ചും സംസാരിക്കുക.
മനഃപാഠ വാക്യം ഹൃദിസ്ഥമാക്കൽ

